1.  การจัดการ

1.  โครงสร้างการจัดการ

  โครงสร้างกรรมการธนาคาร ประกอบด้วย คณะกรรมการจำนวนทั้งสิ้น 5 ชุด ได้แก่
  คณะกรรมการธนาคาร คณะกรรมการตรวจสอบ คณะกรรมการบริหาร
  คณะกรรมการบริหารความเสี่ยง และคณะกรรมการสรรหาและกำหนดค่าตอบแทน
  ซึ่งรายละเอียดของคณะกรรมการแต่ละชุด มีดังนี้

(1) คณะกรรมการธนาคาร ในฐานะตัวแทนของผู้ถือหุ้น คณะกรรมการธนาคารมีบทบาท หน้าที่
    และความรับผิดชอบในการดำเนินกิจการของธนาคารให้มีความมั่นคง มีผลตอบแทนที่ดี
    ด้วยความซื่อสัตย์สุจริต และ พึงหลีกเลี่ยงปัญหาในเรื่องความขัดแย้งทางผลประโยชน์ โดยมี
    ขอบเขตอำนาจ และหน้าที่ ดังนี้

-   กำหนดนโยบาย และเป้าหมายเชิงกลยุทธ์ในภาพรวมของธนาคาร
    พิจารณาอนุมัติแผนกลยุทธ์ตามที่คณะกรรมการบริหารเสนอ และ
    กำกับควบคุมดูแลให้คณะกรรมการบริหารดำเนินการให้เป็นไปตามแผนงานที่ได้รับการอนุมัติไว้อย่างมีประสิทธิภาพ
    และประสิทธิผล

-   จัดให้มีบทบัญญัติเกี่ยวกับการกำกับดูแลที่ดีตามหลักธรรมาภิบาลในเรื่อง
    จริยธรรมทางวิชาชีพของกรรมการ ผู้บริหารและพนักงาน เพื่อเป็นแนวทางปฏิบัติภายในองค์กร
    และ มีจริยธรรมในการดำเนินธุรกิจ
    มีความรับผิดชอบต่อผู้ที่เกี่ยวข้องทุกฝ่ายอย่างเท่าเทียมกันโดยสม่ำเสมอ
    พึงหลีกเลี่ยงปัญหาในเรื่องความขัดแย้งทางผลประโยชน์

-   จัดให้มีการตรวจสอบภายใน
    และให้มีการรายงานข้อมูลอย่างเพียงพอแก่คณะกรรมการธนาคารเพื่อทราบถึงผลการดำเนินงานที่ผ่านมา
    และแนวโน้มการดำเนินงานในอนาคต

-   กำกับดูแลให้คณะกรรมการบริหารความเสี่ยง มีการกำหนดนโยบาย กระบวนการ
    และการควบคุมทางด้านการบริหารความเสี่ยงประเภทต่างๆ ที่เกิดขึ้น
    โดยจะต้องครอบคลุมความเสี่ยงทางด้านสินเชื่อ ด้านการลงทุน ด้านการตลาด ด้านสภาพคล่อง
    และด้านการปฏิบัติงาน

-   พิจารณาแต่งตั้ง กำหนดอำนาจหน้าที่ของผู้บริหารตั้งแต่ระดับประธานสายงาน ขึ้นไป
    และคณะกรรมการเฉพาะด้านชุดต่างๆ เพื่อช่วยดูแลการบริหารให้เป็นไปตามนโยบายที่กำหนด
    ได้แก่ คณะกรรมการตรวจสอบ คณะกรรมการสรรหา และกำหนดค่าตอบแทน
    คณะกรรมการบริหารความเสี่ยง และคณะกรรมการบริหาร เป็นต้น

-   ให้ความเห็นชอบรายงานทางการเงินประจำปี ที่ผ่านการตรวจสอบจากผู้สอบบัญชี
    และการสอบทานของคณะกรรมการบริหาร และคณะกรรมการตรวจสอบแล้ว
    เพื่อขอการรับรองจากที่ประชุมผู้ถือหุ้น และรับทราบความเห็นจากผู้สอบบัญชี (Management
    Letter) พร้อมความเห็นจากคณะกรรมการบริหาร

-   ดำเนินการภายในขอบเขตของกฎหมาย วัตถุประสงค์ ข้อบังคับของธนาคาร
    และตามมติที่ประชุมใหญ่ผู้ถือหุ้น

นอกจากนี้คณะกรรมการธนาคารอาจแสวงหาความเห็นทางวิชาชีพจากที่ปรึกษาภายนอกเกี่ยวกับการดำเนินกิจการของธนาคารได้ด้วยค่าใช้จ่ายของธนาคาร
คณะกรรมการธนาคารมี

-   การประชุมอย่างน้อย 3 เดือนครั้ง องค์ประชุมจะต้องประกอบด้วยกรรมการไม่น้อยกว่ากึ่งหนึ่ง
    ของ จำนวนกรรมการทั้งหมดและมติที่ประชุมใช้เสียงข้างมากของกรรมการที่เข้าประชุม

โดยคณะกรรมการธนาคารประกอบด้วย กรรมการจำนวนทั้งสิ้น 9 ท่าน
และเลขาคณะกรรมการธนาคารจำนวน 1 ท่าน ดังนี้

  ------------- -------------- ------------------------------------------
  นายสุพล        วัธนเวคิน        ประธานกรรมการ

  นางสาวนวพร    เรืองสกุล        กรรมการอิสระ

  นายธานินทร์     จิระสุนทร        กรรมการอิสระ

  นายมานพ       พงศทัต          กรรมการอิสระ

  นายพิชัย        ดัชณาภิรมย์       กรรมการอิสระ

  นายเชษฐ์       ภัทรากรกุล       กรรมการอิสระ

  นายธวัชไชย     สุทธิกิจพิศาล*     กรรมการ

  นายประวิทย์     วรุตบางกูร*      กรรมการ

  นายสุรพล       กุลศิริ           กรรมการ

  นางสาวพรทิพย์   ชูพระคุณ         เลขานุการ
  ------------- -------------- ------------------------------------------

  หมายเหตุ* เป็นกรรมการมีอำนาจลงนามผูกพันธนาคาร

(2) คณะกรรมการตรวจสอบ ปฏิบัติงานตามหน้าที่ที่คณะกรรมการธนาคารมอบหมาย ดังนี้

-   สอบทานให้ธนาคารมีการรายงานทางการเงินอย่างถูกต้อง และเพียงพอ

-   สอบทานให้ธนาคารมีระบบการควบคุมภายใน ( Internal Control )
    และการตรวจสอบภายใน ( Internal Audit ) ที่เหมาะสม และมีประสิทธิภาพ

-   สอบทานให้ธนาคารปฏิบัติตามกฎหมายว่าด้วยหลักทรัพย์ และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของธนาคาร

-   พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของธนาคาร

-   พิจารณาการเปิดเผยข้อมูลของธนาคารในกรณีเกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ ให้มีความถูกต้อง และครบถ้วน

-   จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของธนาคาร
    ซึ่งรายงานดังกล่าวต้องลงนามโดยประธานคณะกรรมการตรวจสอบ

-   พิจารณา คัดเลือก โยกย้าย โอน หรือเลิกจ้าง เจ้าหน้าที่สำนักตรวจสอบภายใน

-   จัดทำรายงานการปฏิบัติงานของคณะกรรมการตรวจสอบเสนอคณะกรรมการธนาคาร

-   

-   

-   คณะกรรมการตรวจสอบมีอำนาจในการตรวจสอบ และสอบสวนผู้ที่เกี่ยวข้อง
    และเรื่องที่เกี่ยวข้องภายใน ขอบเขตของอำนาจ และหน้าที่
    คณะกรรมการตรวจสอบต้องมีอำนาจในการว่าจ้าง หรือนำเอาผู้เชี่ยวชาญ
    เฉพาะด้านมาช่วยงานตรวจสอบ
    และสอบสวนได้ตามที่คณะกรรมการตรวจสอบพิจารณาว่าเหมาะสม

-   

-   คณะกรรมการตรวจสอบต้องประชุมกันอย่างน้อยปีละ 4 ครั้ง
    หรือมากกว่าเมื่อมีความจำเป็นคณะกรรมการ ตรวจสอบอาจเชิญฝ่ายจัดการ
    หรือผู้ที่เกี่ยวข้องเข้าร่วมประชุมและให้ข้อมูลในส่วนที่เกี่ยวข้องได้ประสานงานกับคณะกรรมการบริหารความเสี่ยง
    เพื่อให้มีการปฏิบัติงานเป็นไปตามกรอบนโยบายการบริหารความเสี่ยงของธนาคาร
    ปฏิบัติการอื่นใดตามที่คณะกรรมการธนาคารมอบหมาย
    ด้วยความเห็นชอบจากคณะกรรมการตรวจสอบ

โดยองค์ประชุมของคณะกรรมการตรวจสอบ
จะต้องประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด
และมติที่ประชุมใช้เสียงข้างมากของกรรมการที่เข้าประชุม

คณะกรรมการตรวจสอบ ประกอบด้วยกรรมการ จำนวน 3 ท่าน ดังนี้

  ---------------- --------------- ---------------------------------------
  นางสาวนวพร       เรืองสกุล         ประธานกรรมการ

  นายพิชัย           ดัชณาภิรมย์        กรรมการ

  นายมานพ          พงศทัต           กรรมการ

  นายเกรียงศักดิ์      ศุกร์คณาภรณ์       เลขานุการ
  ---------------- --------------- ---------------------------------------

(3) คณะกรรมการบริหาร

คณะกรรมการบริหาร ในฐานะผู้ที่ได้รับมอบหมายจากคณะกรรมการธนาคาร ในการกำหนดกลยุทธ์
แผนการดำเนินงาน
กำกับการบริหารงานของผู้บริหารให้เป็นไปตามแผนการดำเนินงานอย่างมีประสิทธิภาพ
เกิดประสิทธิผล คณะกรรมการธนาคารจึงกำหนดขอบเขตอำนาจ
และหน้าที่ของคณะกรรมการบริหารดังนี้

-   กำหนดแผนกลยุทธ์ แผนการดำเนินงาน งบประมาณ ให้เป็นไปตามนโยบาย
    เป้าหมายที่ได้รับอนุมัติจากคณะกรรมการธนาคารอย่างมีประสิทธิภาพ ภายใต้กฎ
    ระเบียบของทางการ

-   กำหนดโครงสร้างองค์กรที่อยู่ในความรับผิดชอบ การแต่งตั้ง
    และกำหนดอำนาจหน้าที่ของผู้บริหารตั้งแต่ระดับรองกรรมการผู้จัดการ ลงมา

-   กำหนดอำนาจในการอนุมัติวงเงินให้กู้ยืม การลงทุน จัดซื้อ และค่าใช้จ่าย
    เพื่อประโยชน์ของธนาคาร ภายใต้กฎหมายที่เกี่ยวข้อง

-   กำหนดให้มีระบบการทำงาน ระเบียบ และกระบวนการปฏิบัติงาน การควบคุมภายใน
    ให้มีประสิทธิภาพ

-   พิจารณาอนุมัติสินเชื่อ อนุมัติการขายทรัพย์สินรอขาย
    และกำหนดราคาทรัพย์สินที่จะซื้อจากการขายทอดตลาด และใช้สิทธิคัดค้านตามวงเงินที่กำหนด

-   กำกับดูแลการบริหารงานให้เป็นไปตามกรอบความเสี่ยงที่กำหนดโดย
    คณะกรรมการบริหารความเสี่ยง ที่ครอบคลุมความเสี่ยงทางด้านกลยุทธ์ สินเชื่อ การตลาด
    การลงทุน สภาพคล่อง การปฏิบัติงาน ชื่อเสียง และกฎหมาย

-   ปฏิบัติ และ ติดตามกำกับดูแลผู้บริหาร พนักงาน
    ให้มีการปฏิบัติตามบทบัญญัติเกี่ยวกับจรรยาบรรณทางธุรกิจ จริยธรรมทางวิชาชีพ

-   แต่งตั้งคณะกรรมการ หรือคณะอนุกรรมการ คณะหนึ่ง หรือหลายคณะ เพื่อทำหน้าที่กลั่นกรอง
    พิจารณา อนุมัติ งานเฉพาะด้าน ตามที่กำหนด แทนคณะกรรมการบริหาร

-   จัดทำรายงานการบริหารงาน การดำเนินงานให้คณะกรรมการธนาคารรับทราบเป็นราย
    ไตรมาส

นอกจากนี้ คณะกรรมการบริหารอาจแสวงหาความเห็นทางวิชาชีพจากที่ปรึกษาภายนอก
เกี่ยวกับการดำเนินกิจการของธนาคารได้ ด้วยค่าใช้จ่ายของธนาคาร
คณะกรรมการบริหารจะต้องมีการประชุม อย่างน้อยเดือนละครั้ง
องค์ประชุมประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด และมติที่ประชุม
ใช้เสียงข้างมากของกรรมการที่เข้าประชุม

  คณะกรรมการบริหาร ประกอบด้วย

  -------------- -------------- ------------------------------------------
  นายสุพล         วัธนเวคิน        ประธานกรรมการ

  นายธวัชไชย      สุทธิกิจพิศาล      กรรมการผู้จัดการใหญ่

  นายประวิทย์      วรุตบางกูร       รองประธานกรรมการ

  นางสาวฐิตินันท์    วัธนเวคิน        กรรมการ

  นายศราวุธ       จารุจินดา        กรรมการ

  นายธนวัฒน์       เนียมทรัพย์       กรรมการ

  นางสินีนาถ       เดชะคุปต์        กรรมการ

  นางสาวพรทิพย์    ชูพระคุณ         เลขานุการ
  -------------- -------------- ------------------------------------------

(4) คณะกรรมการบริหารความเสี่ยง มีองค์ประกอบคณะกรรมการ และขอบเขตอำนาจหน้าที่ ดังนี้

    -   กำหนดนโยบายการบริหารความเสี่ยงโดยรวมของธนาคาร
        ที่ครอบคลุมความเสี่ยงประเภทต่างๆ ที่สำคัญ คือ ความเสี่ยงด้านกลยุทธ์
        ความเสี่ยงด้านเครดิต ความเสี่ยงด้านตลาด ความเสี่ยงด้านสภาพคล่อง
        และความเสี่ยงด้านปฏิบัติการ โดยรวมถึงความเสี่ยงด้านกฎหมาย
        และชื่อเสียงของธนาคาร

    -   วางกลยุทธ์ให้สอดคล้องกับนโยบายการบริหารความเสี่ยงของธนาคาร
        ให้สามารถประเมิน ติดตามผล และกำกับดูแลปริมาณความเสี่ยงให้อยู่ในระดับที่เหมาะสม
        รวมถึงนโยบายและหลักเกณฑ์ในการกันสำรองสำหรับสินทรัพย์จัดชั้น

    -   ทบทวนความเพียงพอของนโยบาย และระบบการบริหารความเสี่ยง
        โดยรวมถึงความมีประสิทธิผลของระบบ และการปฏิบัติตามนโยบายที่กำหนด

    -   รายงานผลการปฏิบัติงานต่อคณะกรรมการธนาคาร อย่างสม่ำเสมอ
        เพื่อให้เกิดการปรับปรุงแก้ไขให้สอดคล้องกับนโยบายและหลักเกณฑ์การบริหารความเสี่ยงที่กำหนด
        และแจ้งให้คณะกรรมการตรวจสอบเพื่อทราบ

  นอกจากนั้นคณะกรรมการบริหารความเสี่ยงจะต้องมีการประชุม อย่างน้อย 3 เดือนครั้ง

  องค์ประชุม ประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมดมติที่ประชุม
  ใช้เสียงข้างมากของกรรมการที่เข้าประชุม

  คณะกรรมการบริหารความเสี่ยง ประกอบด้วยกรรมการจำนวน 8 ท่าน ดังนี้

  ------------- -------------- ------------------------------------------
  นายสุพล        วัธนเวคิน        ประธานกรรมการ

  นางสาวฐิตินันท์   วัธนเวคิน        กรรมการ

  นายประวิทย์     วรุตบางกูร       กรรมการ

  นางสินีนาถ      เดชะคุปต์        กรรมการ

  นายประชา      ชำนาญกิจโกศล    กรรมการ

  นายเชษฐ์       ภัทรากรกุล       กรรมการ

  นายธวัชไชย     สุทธิกิจพิศาล      กรรมการ

  นายเกรียงศักดิ์   ศุกร์คณาภรณ์      กรรมการ

  นาวสาวอัปสร    สินสวาสดิ์        เลขานุการ
  ------------- -------------- ------------------------------------------

(5) คณะกรรมการสรรหาและกำหนดค่าตอบแทน มีองค์ประกอบคณะกรรมการ
    และขอบเขตอำนาจหน้าที่ ดังนี้

-   กำหนดนโยบาย หลักเกณฑ์ และวิธีการในการสรรหา กรรมการ
    และผู้บริหารระดับสูงตั้งแต่ระดับรองกรรมการผู้จัดการขึ้นไป
    เพื่อเสนอคณะกรรมการธนาคารพิจารณาอนุมัติ

-   คัดเลือก และเสนอชื่อบุคคลที่มีคุณสมบัติเหมาะสมเพื่อดำรงตำแหน่งต่างๆ ดังต่อไปนี้

    -   กรรมการ

    -   กรรมการในคณะกรรมการชุดย่อย ที่ได้รับมอบหมายอำนาจหน้าที่
        และความรับผิดชอบโดยตรงจากคณะกรรมการธนาคาร

    -   ผู้บริหารระดับสูงตั้งแต่รองกรรมการผู้จัดการขึ้นไป

-   ดูแลให้คณะกรรมการธนาคารมีขนาด และองค์ประกอบที่เหมาะสมกับองค์กร
    โดยคำนึงถึงคุณสมบัติของคณะกรรมการธนาคารที่ต้องประกอบด้วยบุคคลที่มีความรู้ความสามารถ
    และประสบการณ์ในด้านต่างๆ อย่างเหมาะสม

-   เปิดเผยนโยบายการสรรหา
    และรายละเอียดของกระบวนการสรรหาในรายงานประจำปีของธนาคาร

-   กำหนดนโยบายการจ่ายค่าตอบแทน และผลประโยชน์อื่น ที่ให้แก่กรรมการ
    และผู้บริหารระดับสูงตั้งแต่รองกรรมการผู้จัดการขึ้นไป

-   กำหนดแนวทางการประเมินผลงานของกรรมการและผู้บริหารระดับสูงตั้งแต่รองกรรมการผู้จัดการขึ้นไปเพื่อพิจารณาปรับผลตอบแทนประจำปีโดยคำนึงถึงหน้าที่ความรับผิดชอบและความเสี่ยงที่เกี่ยวข้องรวมถึงความสำคัญกับการเพิ่มมูลค่าของส่วนของผู้ถือหุ้นในระยะยาวประกอบการพิจารณาในการประเมินผล

-   เปิดเผยนโยบายเกี่ยวกับการกำหนดค่าตอบแทน และเปิดเผยค่าตอบแทนในรูปแบบต่างๆ
    รวมถึงการจัดทำรายงานการกำหนดค่าตอบแทน
    และความเห็นของคณะกรรมการกำหนดค่าตอบแทนไว้ในรายงานประจำปี

โดยคณะกรรมการสรรหา และกำหนดค่าตอบแทน มีการประชุมอย่างน้อยปีละ 2 ครั้ง องค์ประชุม
ประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด และมติที่ประชุม
ใช้เสียงข้างมากของกรรมการที่เข้าประชุม และมีองค์ประกอบคณะกรรมการ ประกอบด้วย
กรรมการจำนวน 3 ท่าน ดังนี้

+-----------+--------------+------------------------------------------+
| นายธานินทร์ | จิระสุนทร      | ประธานกรรมการ                            |
+-----------+--------------+------------------------------------------+
| นายมานพ   | พงศทัต        | กรรมการ                                  |
+-----------+--------------+------------------------------------------+
| นายสุรพล   | กุลศิริ         | กรรมการ                                  |
|           |              |                                          |
| นางสาวนุจรี | ศิษฏศรีวงศ์     | เลขานุการ                                 |
+-----------+--------------+------------------------------------------+

1.  วิธีการคัดเลือกบุคคลที่จะแต่งตั้งเป็นกรรมการ

การคัดเลือกบุคคลที่ธนาคาร จะแต่งตั้งเป็นกรรมการมีกระบวนการ โดยผู้ถือหุ้น กรรมการ
และผู้บริหารระดับสูงนำเสนอชื่อ และรายละเอียดประวัติ
เพื่อให้คณะกรรมการสรรหาและกำหนดค่าตอบแทนพิจารณาคุณสมบัติ ความเหมาะสม และผลตอบแทน
แล้วนำเสนอที่ประชุมคณะกรรมการธนาคารพิจารณาเสนอขออนุมัติจากที่ประชุมผู้ถือหุ้น

หลักเกณฑ์ข้อบังคับของธนาคารมีวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่พึงมีหรือพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงจะมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

2.  ค่าตอบแทนผู้บริหาร

-   ค่าตอบแทนที่เป็นตัวเงิน

-   ค่าตอบแทนอื่น

  นโยบายการจ่ายค่าตอบแทนแก่กรรมการ หลักเกณฑ์การจ่ายค่าตอบแทนแก่กรรมการ

พิจารณาจาก สามองค์ประกอบที่สำคัญคือ

-
ค่าตอบแทนที่จ่ายให้เป็นรายเดือนในขณะที่ดำรงตำแหน่งประธานกรรมการและกรรมการในคณะกรรมการของธนาคาร

- เบี้ยประชุม
คือค่าตอบแทนที่ประธานกรรมการและกรรมการได้รับในการเข้าร่วมประชุมคณะกรรมการชุดต่างๆ
แต่ละครั้ง จะจ่ายให้กับประธานกรรมการและกรรมการที่เข้าประชุมในแต่ละคราว

- บำเหน็จกรรมการ คือค่าตอบแทนที่ธนาคารจ่ายให้กรรมการครั้งเดียวต่อปี
จะพิจารณาจากฐานรายได้รวมทั้งปีของธนาคารและมีค่าเฉลี่ยเท่ากับการจ่ายเงินรางวัลประจำปีของพนักงาน
รวมทั้งพิจารณาจากระยะเวลาที่ดำรงตำแหน่งกรรมการ

ธนาคารได้กำหนดนโยบายค่าตอบแทนสำหรับกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรม
และสูงเพียงพอที่จะดูแลและรักษากรรมการที่มีคุณสมบัติที่ต้องการ
และได้ขออนุมัติจากที่ประชุมผู้ถือหุ้นแล้ว

  ในกรณีปี 2548 ธนาคารจ่ายค่าตอบแทนให้คณะกรรมการบริหารธนาคารใน

ฐานะผู้บริหาร 8 ท่านเป็นจำนวน รวม 96,609,558 บาท โดยอยู่ในรูปค่าตอบแทนรายเดือน
เงินเดือน เงินสมทบกองทุนสำรองเลี้ยงชีพ และโบนัสซึ่งแปรผันตามผลการดำเนินงานของธนาคาร

สำหรับค่าตอบแทนของคณะกรรมการ ในกรณีที่กรรมการได้รับมอบหมาย

ให้ปฏิบัติหน้าที่ในคณะกรรมการต่างๆ ได้แก่ คณะกรรมการบริหาร คณะกรรมการตรวจสอบ
คณะกรรมการสรรหาและกำหนดค่าตอบแทน
กรรมการจะได้รับค่าตอบแทนเพิ่มเติมตามความเหมาะสม มี

รายละเอียดดังนี้

  []

[]

1.  การกำกับดูแลกิจการ

  (ก) นโยบายการกำกับดูแลกิจการที่ดี

  คณะกรรมการธนาคารให้ความสำคัญอย่างยิ่งในการกำกับดูแลกิจการตามหลักการกำกับ

ดูแลกิจการที่ดี
โดยคณะกรรมการธนาคารได้อนุมัตินโยบายการกำกับดูแลกิจการของธนาคารเมื่อการประชุมครั้งที่
2/2549 และจัดทำเป็นลายลักษณ์อักษร มีเนื้อหาโดยสรุปดังนี้

1). คณะกรรมการธนาคาร

-   องค์ประกอบ หน้าที่ และขอบเขตอำนาจความรับผิดชอบของคณะกรรมการธนาคาร และคณะ

อนุกรรมการชุดต่างๆ

ธนาคารมีการจัดโครงสร้างของกรรมการ
อนุกรรมการและกำหนดขอบเขตอำนาจความรับผิดชอบอย่างชัดเจนโดยรายละเอียดได้กล่าวไว้แล้วในหัวข้อ
4.2 1)เรื่องโครงสร้างการจัดการ

-   คณะกรรมการธนาคารกำหนดขอบเขตอำนาจหน้าที่ของประธานกรรมการธนาคาร และ

กรรมการผู้จัดการใหญ่แบ่งแยกบทบาทไว้อย่างชัดเจน

-   ภาวะผู้นำ และวิสัยทัศน์ คณะกรรมการธนาคารพึงมีจริยธรรมและปฏิบัติตามบทบาทของภาวะ

ผู้นำที่เหมาะสม
และประพฤติตนให้เป็นที่ยอมรับของสังคมตลอดจนเป็นประโยชน์สำหรับการบริหารจัดการธนาคาร

-   ค่าตอบแทนของกรรมการและผู้บริหาร ธนาคารพิจารณาจากหน้าที่ความรับผิดชอบ และผลการ

ดำเนินงานของธนาคารโดยได้รับความเห็นชอบจากผู้ถือหุ้น ส่วนค่าตอบแทนของผู้บริหาร
พิจารณาจากหน้าที่ความรับผิดชอบ ผลการปฏิบัติงานของแต่ละคน
ประกอบกับผลการดำเนินงานของธนาคาร

-   รายงานของคณะกรรมการธนาคาร มีการจัดทำรายงานทางการเงินเป็นประจำทุกปีเสนอต่อที่

ประชุมผู้ถือหุ้น โดยได้แสดงควบคู่ไปกับรายงานของผู้สอบบัญชีไว้ในรายงานประจำปี
และมอบหมายให้คณะกรรมการตรวจสอบ
กำกับดูแลและสอบทานให้ธนาคารมีรายงานทางการเงินอย่างถูกต้องและเพียงพอ
เปิดเผยข้อมูลในกรณีที่เกิดรายการที่เกี่ยวโยงกัน หรือรายการที่อาจมีความขัดแย้งทางผลประโยชน์
ให้มีความถูกต้องและครบถ้วน

2). สิทธิและความเท่าเทียมกันของผู้ถือหุ้น

-   การประชุมผู้ถือหุ้น คณะกรรมการธนาคารจัดให้มีการประชุมผู้ถือหุ้นเป็นการประชุมสามัญประ

จำปีภายใน 4 เดือน นับแต่วันสิ้นสุดของรอบปีบัญชี
มีการส่งหนังสือนัดประชุมที่มีรายละเอียดข้อเท็จจริงและเหตุผล
ความเห็นคณะกรรมการธนาคารในแต่ละวาระ จัดส่งให้ผู้ถือหุ้นทราบล่วงหน้าเป็นเวลาไม่น้อยกว่า 7
วันก่อนวันประชุม และโฆษณาคำบอกกล่าวนัดประชุมในหนังสือพิมพ์ติดต่อกัน 3
วันก่อนวันประชุมไม่น้อยกว่า 3 วัน มีการแถลงให้ผู้ถือหุ้นได้รับทราบวิธีการออกเสียงลงคะแนน
เปิดโอกาสให้ผู้ถือหุ้นแสดงความคิดเห็นและตั้งคำถามใดๆ
อย่างเท่าเทียมกันในที่ประชุมตามระเบียบวาระการประชุมโดยมีคณะกรรมการธนาคาร ผู้บริหาร
และผู้สอบบัญชีเข้าร่วมชี้แจงตอบข้อซักถามของผู้ถือหุ้นด้วยทุกครั้ง

-   ความรับผิดชอบต่อผู้ถือหุ้น

คณะกรรมการธนาคารดูแลให้ผู้บริหารและพนักงานทำงานด้วยความซื่อสัตย์สุจริต
มีความสำนึกในหน้าที่ด้วยความรับผิดชอบต่อผลของการปฏิบัติ
เพื่อทำให้ผู้ถือหุ้นมีความเชื่อมั่นในการตัดสินใจว่าการดำเนินการใดๆ
กระทำด้วยการคำนึงถึงประโยชน์สูงสุดของผู้ถือหุ้น นอกจากนี้ผู้ถือหุ้นยังสามารถแสดงความเห็น
และออกเสียงลงมติร่วมตัดสินใจในการเปลี่ยนแปลงที่สำคัญต่างๆรวมทั้งการเลือกตั้งคณะกรรมการธนาคารและกำหนดค่าตอบแทนกรรมการ
การจัดสรรกำไรและการจ่ายเงินปันผล การแต่งตั้งผู้สอบบัญชี
และกำหนดค่าตอบแทนในที่ประชุมผู้ถือหุ้น

-   การเคารพสิทธิของผู้มีส่วนได้เสียอื่นๆ ธนาคารตั้งมั่นในความยุติธรรมและความมีคุณธรรมกับผู้

มีส่วนได้เสียอื่นๆ เพื่อสร้างความสัมพันธ์อันดีอย่างต่อเนื่องในการดำเนินธุรกิจ อันได้แก่
ผู้บริหารและพนักงาน ลูกค้า คู่ค้า เจ้าหนี้ คู่แข่งทางการค้า และสังคมส่วนรวม
โดยไม่เลือกปฏิบัติต่อผู้หนึ่งผู้ใดอย่างไม่เป็นธรรม ไม่ใช้วิจารณญาณหรือความสัมพันธ์ส่วนตัวตัดสิน
และให้โอกาสเท่าเทียมกันโดยไม่แบ่งแยกเชื้อชาติ สัญชาติ ศาสนา หรือเพศ
เฉพาะอย่างยิ่งธนาคารตระหนักถึงความรับผิดชอบที่พึงมีต่อสังคม และชุมชน
จนถือเสมือนเป็นภารกิจหลัก ดังนี้

-   การปฏิบัติต่อผู้บริหารและพนักงาน ธนาคารสรรหาบุคลากรที่มีความรู้ ความสามารถ

และประสบการณ์เข้ามาทำงานอย่างเสมอภาค และพัฒนาให้มีขีดความสามารถในทางบริหาร
การพิจารณาค่าตอบแทนเป็นไปตามความสามารถ
และผลงานที่เทียบเคียงได้กับธนาคารในระดับเดียวกัน

-   การปฏิบัติต่อลูกค้า ธนาคารมุ่งจัดหาบริการที่ดีและเหมาะสมพร้อมการให้บริการอย่างผู้

มีความเชี่ยวชาญภายใต้ราคาที่เป็นธรรม

-   การปฏิบัติต่อคู่ค้าและ/หรือเจ้าหนี้ ธนาคารปฏิบัติต่อคู่ค้าอย่างเสมอภาคและตั้งอยู่บนพื้น

ฐานของการพัฒนาธุรกิจที่ได้รับผลตอบแทนที่เป็นธรรมต่อทั้ง 2 ฝ่าย
รวมทั้งปฏิบัติตามสัญญาที่ผูกพันอย่างตรงไปตรงมา
กรณีมีความเห็นหรือข้อขัดแย้งให้มีการเจรจาแก้ปัญหาและหาทางออกให้ลุล่วงไป
โดยคำนึงถึงความสัมพันธ์ทางธุรกิจที่ดีต่อกันในระยะยาว

-   การปฏิบัติต่อคู่แข่งทางการค้า ธนาคารปฏิบัติต่อคู่แข่งทางการค้าภายใต้กฎหมายที่เกี่ยว

ข้องและหลักจรรยาบรรณที่ดีทางธุรกิจ

-   

-   

-   

-   การปฏิบัติต่อสังคมและส่วนรวม ธนาคารปฏิบัติตามนโยบายของรัฐ รวมทั้งปฏิบัติตาม

กฎหมายและข้อบังคับที่เกี่ยวข้อง ส่งเสริมการปกครองในระบอบประชาธิปไตย
โดยมีพระมหากษัตริย์เป็นประมุข ดำเนินภารกิจด้วยความรับผิดชอบและสนับสนุนกิจกรรมต่างๆ
อันเป็นประโยชน์แก่สังคม ชุมชน ท้องถิ่นต่างๆการปฏิบัติต่อสังคมและส่วนรวม

3). การเปิดเผยข้อมูลและความโปร่งใส
ธนาคารมีนโยบายที่ให้ความสำคัญต่อการเปิดเผยสารสนเทศของธนาคาร
ทั้งที่เป็นสารสนเทศทางการเงินและสารสนเทศที่ไม่ใช่ทางการเงิน
โดยผ่านช่องทางและสื่อสารเผยแพร่ของตลาดหลักทรัพย์แห่งประเทศไทย อินเตอร์เน็ท
(www.kiatnakin.co.th) และหน่วยงาน ผู้ลงทุนสัมพันธ์ ดังนี้

-   ความสัมพันธ์กับผู้ลงทุน ธนาคารให้ความมั่นใจต่อผู้ลงทุนในการเปิดเผยสารสนเทศที่สำคัญ

ของธนาคารอย่างถูกต้อง ครบถ้วน ทันเวลา โปร่งใส และเท่าเทียมกัน
ภายใต้กฎหมายและกรอบข้อบังคับ โดยธนาคารจัดให้มีหน่วยงานเกี่ยวกับ “ผู้ลงทุนสัมพันธ์”
เป็นผู้รับผิดชอบดูแลในการติดต่อสื่อสารกับผู้ถือหุ้น ผู้ลงทุน นักวิเคราะห์ และตลาดหลักทรัพย์ฯ

-   ความขัดแย้งด้านผลประโยชน์ ธนาคารมีข้อบังคับเกี่ยวกับการทำรายการที่เกี่ยวโยงกันของ

ธนาคาร หรือของบริษัทย่อยตามความหมายของประกาศตลาดหลักทรัพย์แห่งประเทศไทย
และธนาคารแห่งประเทศไทยให้ธนาคารหรือบริษัทย่อยต้องปฏิบัติตามหลักเกณฑ์และวิธีการที่ประกาศดังกล่าว
นอกจากนี้ธนาคารยังได้กำหนดเป็นแนวทางปฏิบัติในคู่มือจริยธรรมทางวิชาชีพ สำหรับกรรมการ
ผู้บริหาร และพนักงาน
ไม่พึงปฏิบัติในลักษณะที่อาจจะก่อให้เกิดความขัดแย้งทางผลประโยชน์กับธนาคาร

-   การดูแลเรื่องการใช้ข้อมูลภายใน ธนาคารกำหนดไว้ในคู่มือจริยธรรมทางวิชาชีพของธนาคาร

ห้ามไม่ให้กรรมการ ผู้บริหาร
และพนักงานของธนาคารนำข้อมูลจำเพาะซึ่งเป็นข้อมูลภายในของธนาคารไปใช้เพื่อการซื้อขายหลักทรัพย์
หรือส่งข้อมูลดังกล่าวให้ผู้อื่นเพื่อการซื้อขายหลักทรัพย์

4). การควบคุมภายในและการบริหารความเสี่ยง

-   ระบบการควบคุมภายใน และการตรวจสอบภายใน ธนาคารกำหนดให้มีการสอบทาน และราย

งานเกี่ยวกับระบบการควบคุมภายในโดยผู้บริหารที่รับผิดชอบ และให้สำนักตรวจสอบภายใน
รับผิดชอบเกี่ยวกับการตรวจสอบอย่างสม่ำเสมอ
เพื่อควบคุมการบริหารงานภายในธนาคารให้มีความมั่นใจว่าผู้บริหารและพนักงานต้องปฏิบัติตามระเบียบปฏิบัติ
รวมทั้งคู่มือปฏิบัติงาน คู่มืออำนาจอนุมัติของธนาคารอย่างเคร่งครัด

-   การบริหารความเสี่ยง

ธนาคารให้ความสำคัญกับการบริหารความเสี่ยง
ได้ตั้งคณะกรรมการบริหารความเสี่ยงโดยจัดให้มีวิธีการบริหารความเสี่ยงอย่างเป็นระบบตามมาตรฐานสากล
เพื่อทำการประเมินและวิเคราะห์ความเสี่ยงที่อาจมีผลกระทบต่อการดำเนินธุรกิจของธนาคารรวมถึงหามาตรการในการกำจัด
ป้องกัน และควบคุมความเสี่ยงเหล่านั้น

5). จริยธรรมทางวิชาชีพ

ธนาคารได้จัดทำคู่มือจริยธรรมทางวิชาชีพและข้อพึงปฏิบัติในการทำงานขึ้นเพื่อให้กรรมการ ผู้บริหาร
และพนักงานยึดถือเป็นแนวทางในการปฏิบัติงานและใช้หลักจริยธรรมตามคู่มือนี้อย่างสม่ำเสมอในทุกกรณีจนกลายเป็นหลักประจำใจในการทำงาน
นอกจากนี้ยังได้ดำเนินการจัดคู่มือจริยธรรมนี้เพื่อการเผยแพร่ ประชาสัมพันธ์
ติดตามประเมินผลการปฏิบัติอย่างสม่ำเสมอ
และรายงานผลการดำเนินงานเสนอต่อคณะกรรมการธนาคาร

โดยเนื้อหาในรายละเอียดเกี่ยวกับนโยบายการกำกับดูแลกิจการที่ดีได้เปิดเผยรายละเอียดดังกล่าวใน
เว็บไซต์ของธนาคารแล้ว (www.kiatnakin.co.th)

  (ข) การปฏิบัติตามนโยบายการกำกับดูแลกิจการที่ดีในแต่ละด้านดังนี้

  1). ด้านผู้ถือหุ้นและผู้มีส่วนได้เสีย

-   สิทธิความเท่าเทียมกันของผู้ถือหุ้น

  ธนาคารกำหนดให้มีการประชุมสามัญผู้ถือหุ้นปีละครั้ง ภายในไม่เกิน 4 เดือน
  นับแต่วันสิ้นสุดรอบปีบัญชี และจัดให้มีการประชุมใหญ่สามัญผู้ถือหุ้นประจำปี
  โดยธนาคารได้จัดส่งหนังสือเชิญประชุมพร้อมทั้งข้อมูลประกอบการประชุมตามวาระต่างๆ
  ให้ผู้ถือหุ้นทราบล่วงหน้าก่อนวันประชุม 14 วันทำการ
  โดยในแต่วาระมีความเห็นของคณะกรรมการประกอบ และมีบันทึกการประชุมถูกต้อง ครบถ้วน
  เพียงพอให้ผู้ถือหุ้นใช้ประกอบการตัดสินใจลงคะแนนในวาระต่างๆ
  นอกจากนั้นธนาคารยังอำนวยความสะดวกด้านสถานที่
  โดยจัดประชุมในสถานที่ให้ความสะดวกสบาย เดินทางสะดวกแก่ผู้ถือหุ้น
  หากผู้ถือหุ้นใดไม่สามารถเข้าร่วมประชมได้
  ก็สามารถมอบฉันทะให้คนอื่นมาประชุมและซักถามในการประชุม ออกเสียงลงคะแนนแทน
  โดยการประชุมสามัญผู้ถือหุ้น ปี 2549 นี้
  ผู้ถือหุ้นสามารถศึกษารายละเอียดก่อนการประชุมได้ทางเว็บไซต์ของธนาคารคือ
  www.kiatnakin.co.th ได้ก่อนการประชุม 21 วัน

  การประชุมผู้ถือหุ้น

  ธนาคารมีนโยบายให้ประธานกรรมการ ประธานกรรมการตรวจสอบ
  ประธานอนุกรรมการชุดต่างๆ และผู้สอบบัญชี เข้าร่วมประชุมผู้ถือหุ้นทุกครั้ง
  เพื่อร่วมให้ข้อมูลเพิ่มเติมและตอบข้อซักถามแก่ผู้ถือหุ้นในการประชุมผู้ถือหุ้น
  โดยในปีที่ผ่านมาประธานกรรมการและประธานอนุกรรมการทุกชุด
  รวมถึงผู้สอบบัญชีได้เข้าร่วมประชุมด้วย โดย
  ประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของธนาคาร
  เปิดให้สอบถาม แสดงความคิดเห็น และเสนอข้อเสนอแนะต่างๆ
  รวมถึงการให้โอกาสผู้ถือหุ้นในการเสนอชื่อกรรมการเป็นอย่างดี
  โดยธนาคารยังได้จัดช่องทางให้ผู้ถือหุ้นสามารถเสนอชื่อกรรมการให้คณะกรรมการสรรหาและกำหนดค่าตอบแทนผ่านทางเว็บไซต์
  ของธนาคาร

สิทธิของผู้มีส่วนได้เสียกลุ่มต่างๆ

  ธนาคารได้ให้ความสำคัญต่อสิทธิของผู้มีส่วนได้เสียทุกกลุ่ม โดยมีนโยบายที่จะดูแลให้ความมั่นใจว่า
  ผู้มีส่วนได้เสียจะได้รับความคุ้มครอง ไม่ว่าจะเป็นผู้มีส่วนได้เสียภายใน ได้แก่
  พนักงานและผู้บริหารของธนาคาร และบริษัทย่อย หรือผู้มีส่วนได้เสียภายนอก
  โดยหากมีธุรกรรมที่เกิดขึ้นระหว่างธนาคารกับบุคคลและกิจการที่เกี่ยวข้องกัน
  ธนาคารมีแนวทางปฏิบัติที่ชัดเจน เป็นธรรม โปร่งใส สามารถตรวจสอบได้
  นอกจากนี้ธนาคารได้นำเสนอรายละเอียดของธุรกรรมดังกล่าวในหมายเหตุประกอบงบการเงินของธนาคารในทุกไตรมาสรวมถึงในรายงานประจำปี
  ด้วยธนาคารคำนึงถึงการสนับสนุนจากผู้มีส่วนได้เสียต่างๆ ที่จะสร้างความสามารถในการแข่งขัน
  ซึ่งถือว่าเป็นการสร้างความสำเร็จในระยะยาวของธนาคาร
  นอกจากนั้นธนาคารยังจัดให้มีกลไกการคุ้มครองผู้แจ้งเบาะแสการทุจริตหรือการดำเนินการใดที่ไม่โปร่งใสที่จะสร้างความเสียหายให้กับธนาคารอย่างรัดกุม

  โดยมีแนวทางปฏิบัติต่อผู้มีส่วนได้เสียในแต่และกลุ่ม ดังนี้

ด้านลูกค้า

  ด้วยธนาคารถือว่าลูกค้าเป็นผู้ที่สนับสนุนให้ธนาคาร บรรลุเป้าหมายสำคัญของ

  องค์กร ธนาคารจึงมีปณิธานอันแน่วแน่ว่าจะเสนอบริการที่มีคุณภาพ
  ด้วยพนักงานที่มีความรู้อย่างลึกซึ้งในธุรกิจของลูกค้า
  รวมทั้งการสร้างสรรค์ผลิตภัณฑ์ที่มีนวัตกรรมใหม่ให้บริการลูกค้าอย่างต่อเนื่อง ดังนั้น
  ธนาคารจึงต้องมีการพัฒนาระบบงาน เครือข่ายสาขาและเทคโนโลยีที่ทันสมัย
  เพื่อสามารถให้บริการที่รวดเร็ว ถูกต้องและมีคุณภาพ และเพื่อเป็นการปรับปรุงบริการ
  ธนาคารจึงได้จัดช่องเตรียมช่องทางรับฟังความคิดเห็นด้านบริการของลูกค้าผ่านช่องทางเว็บไซต์
  ของธนาคารหรือลูกค้าสามารถส่งข้อมูลไปที่สำนักตรวจสอบของธนาคารคือ
  www.kiatnakin.co.th

ด้านพนักงาน

  ธนาคาร ถือว่าพนักงานเป็นสินทรัพย์ที่สำคัญที่สุด ดังนั้น ธนาคารจึงได้มีการ

  พัฒนาระบบการบริหารงานบุคคลให้มีประสิทธิภาพอย่างต่อเนื่อง
  เพื่อให้สามารถรักษาและพัฒนาบุคลากรให้มีคุณภาพ เพื่อเป็นปัจจัยผลักดันให้ธนาคาร
  สามารถบรรลุเป้าหมายองค์กรที่สำคัญ
  ด้วยการจัดเตรียมสภาพแวดล้อมในการทำงานให้เอื้ออำนวยต่อการทำธุรกิจ
  การบริหารค่าจ้างตอบแทนและสวัสดิการให้เหมาะสม สามารถแข่งขันได้
  รวมถึงการจัดเตรียมโครงการฝึกอบรมเพื่อพัฒนาทักษะและความสามารถของบุคลากรให้ได้รับความก้าวหน้าในอาชีพของตน
  (โดยกิจกรรมเกี่ยวกับพนักงาน รายละเอียดอยู่ในหัวข้อ 9.8) นโยบายด้านบุคลากรแล้ว)

ด้านเจ้าหนี้

  ธนาคารยึดถือแนวทางปฏิบัติต่อเจ้าหนี้ตามเงื่อนไขข้อตกลงที่ได้ทำไว้อย่าง

  เคร่งครัด
  ด้วยธนาคารตระหนักถึงคุณูปการสำคัญที่ธนาคารได้รับจากการได้รับความเชื่อถือที่ดีจากเจ้าหนี้และผู้ฝากเงินในช่วงวิกฤติที่ผ่านมา

ด้านคู่ค้า

  ธนาคารตระหนักถึงความสำคัญของคู่ค้าเสมอมา เนื่องจากความสำเร็จของ

  ธนาคารส่วนหนึ่งมาจากการได้รับการสนับสนุนจากคู่ค้า
  ซึ่งธนาคารยึดมั่นในแนวปฏิบัติตามสัญญาที่มีกับคู่ค้าอย่างเคร่งครัด
  และอยู่บนพื้นฐานที่มุ่งความสำเร็จในการทำธุรกิจร่วมกัน

ชุมชน สังคมและสิ่งแวดล้อม

  ธนาคารเป็นองค์กรภาคเอกชนที่มีวัตถุประสงค์ เพื่อสร้างผลตอบแทนให้กับผู้ถือหุ้นแล้ว
  ธนาคารยังตระหนักดีถึงความรับผิดชอบต่อชุมชนสังคมและสิ่งแวดล้อม
  นอกจากการช่วยให้เกิดการจ้างงานในพื้นที่ที่ธนาคารขยายเครือข่ายไป
  ธนาคารยังยึดถือนโยบายการแบ่งปันและให้คืนประโยชน์กลับสู่สังคมอย่างต่อเนื่อง
  ได้แก่การให้การสนับสนุนด้านการศึกษาเช่นสนับสนุนโครงการจัดการแข่งขันประกวดแผนธุรกิจ
  Bangkok Business Challenge 2006ต่อเนื่องเป็นปีที่ 4
  สนับสนุนโครงการจักรยานเพื่อน้องร่วมกับมูลนิธิศุภนิมิตร
  สนับสนุนมูลนิธิเกียรติร่วมมิตรเพื่อการศึกษา สนับสนุนโครงการให้ 1 ได้ 2
  กับกรมสรรพากรเพื่อมอบห้องเรียนคอมพิวเตอร์ตามมาตรฐานของกระทรวงศึกษา
  การให้การสนับสนุนด้านศาสนา
  ได้แก่การสนับสนุนโครงการอบรมพัฒนาจิตให้เกิดปัญญาและสันติสุขฯ
  ของยุวพุทธิกสมาคมแห่งประเทศไทยอย่างต่อเนื่อง และการให้การสนับสนุนพัฒนาชุมชน
  ได้แก่การบริจาคช่วยเหลือผู้ประสบภัยจากสึนามิ

  นอกจากนั้นสิ่งแวดล้อมธนาคารยังปลูกฝังให้ผู้บริหารและพนักงานช่วยกันอนุรักษ์สิ่งแวดล้อมและประหยัดการใช้พลังงานเช่นการออกมาตรการประหยัดพลังงานของธนาคาร
  เช่น การใช้ไฟฟ้า การใช้โทรศัพท์การใช้น้ำและการใช้อุปกรณ์/เครื่องใช้สำนักงาน
  ซึ่งความรับผิดชอบต่อชุมชน สังคม และสิ่งแวดล้อม
  นี้เป็นไปตามแนวปณิธานของผู้ก่อตั้งที่มุ่งมั่นในการดำเนินธุรกิจที่ดีควบคู่ไปกับความรับผิดชอบต่อสังคม

-   ด้านกรรมการ

  คณะกรรมการธนาคาร ได้ให้ความสำคัญต่อการกำกับดูแลกิจการที่ดี เพื่อเพิ่มความโปร่งใส
  เพิ่มขีดความสามารถในการทำธุรกิจ และเพิ่มความเชื่อมั่นให้แก่ผู้ถือหุ้น
  ผู้ลงทุนและผู้เกี่ยวข้องทุกฝ่าย โดยนโยบายดังกล่าวประกอบด้วย
  การกำหนดทิศทางการดำเนินงานของธนาคาร ที่ให้ความสำคัญต่อระบบการควบคุม
  และการตรวจสอบภายใน เพื่อกำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
  ภายใต้กรอบข้อกำหนดของกฎหมายและจริยธรรมทางธุรกิจ
  มีการประเมินผลการปฏิบัติงานภายในของกรรมการ
  และมีการประเมินผลการควบคุมภายในโดยกรรมการ นอกจากนี้
  ยังได้มีการแต่งตั้งคณะกรรมการบริหารความเสี่ยง และคณะกรรมการสรรหา
  และกำหนดค่าตอบแทน เพื่อเป็นไปตามหลักธรรมาภิบาลที่ดี นอกจากนั้นเพื่อให้เกิดความรู้
  ความเข้าใจร่วมกัน
  ธนาคารได้มีการเผยแพร่นโยบายในผู้เกี่ยวข้องรับทราบผ่านช่องทางรายงานประจำปี
  เว็บไซต์ของธนาคาร รวมถึงการจัดสัมมนาให้ความรู้แก่พนักงานและผู้บริหารของธนาคาร

ภาวะผู้นำและวิสัยทัศน์

  คณะกรรมการธนาคาร เป็นผู้กำหนด และมีส่วนร่วมในวิสัยทัศน์ ภารกิจ กลยุทธ์ เป้าหมาย
  แผนธุรกิจ และงบประมาณของธนาคาร
  ตลอดจนกำกับดูแลให้ฝ่ายบริหารดำเนินการให้เป็นไปตามเป้าหมายของแผนธุรกิจ
  และงบประมาณที่กำหนดไว้อย่างมีประสิทธิภาพและประสิทธิผล
  ธนาคารยังจัดให้มีการประชุมกำหนดแผนธุรกิจไปยังผู้บริหารและพนักงานให้เกิดความเข้าใจร่วมกันอย่างต่อเนื่อง
  รวมทั้งจัดให้มีระบบการควบคุมภายใน การกำกับดูแลกิจการ และการบริหารความเสี่ยงที่ดี
  นอกจากนั้นกรรมการธนาคารทั้งหมดผ่านการอบรมจากสมาคมส่งเสริมสถาบันกรรมการบริษัทไทยแล้ว

  คณะกรรมการธนาคารและคณะกรรมการบริหารมีความรับผิดชอบตามหน้าที่ต่อผู้ถือหุ้น
  มีระบบการแบ่งแยกบทบาทหน้าที่รับผิดชอบระหว่างคณะกรรมการธนาคารกับคณะกรรมการบริหารอย่างชัดเจน
  โดยมีรายละเอียดในหัวข้อโครงสร้างการจัดการแล้ว

  การถ่วงดุลอำนาจของกรรมการที่ไม่เป็นผู้บริหาร

  คณะกรรมการธนาคารมีจำนวน 9 ท่าน ประกอบด้วย กรรมการที่เป็นกรรมการบริหารจำนวน 3
  ท่าน กรรมการที่ไม่ได้เป็นกรรมการบริหารจำนวน 6 ท่าน
  ในจำนวนนั้นแบ่งเป็นกรรมการอิสระจำนวน 5 ท่าน ที่ประกอบด้วย กรรมการตรวจสอบจำนวน 3
  ท่าน และกรรมการสรรหาและกำหนดค่าตอบแทน 2 ท่าน

การประเมินตนเองของคณะกรรมการ

คณะกรรมการธนาคารมีการจัดทำแบบประเมินผลการปฎิบัติงานของตนเองทุกปีเพื่อให้ทราบว่าระยะเวลา
1
ปีที่ผ่านมามีการปฎิบัติงานครบถ้วนเหมาะสมตามขอบเขตอำนาจหน้าที่และเป็นไปตามหลักการกำกับดูแลที่ดีอย่างไร
โดยมีสำนักตรวจสอบภายในเป็นผู้รวบรวมและสรุปผล

-   
-   
-   

  การรวมหรือแยกตำแหน่งกรรมการ

  ประธานกรรมการของธนาคารไม่ได้เป็นกรรมการอิสระ
  ขณะที่ไม่ได้เป็นบุคคลเดียวกันกับกรรมการผู้จัดการใหญ่
  ทำให้มีการแบ่งแยกหน้าที่ในการกำหนดนโยบายการกำกับดูแลและการบริหารงานประจำออกจากกัน

  ธนาคารได้กำหนดความหมายของกรรมการอิสระดังนี้คือ

-   ถือหุ้นไม่เกินร้อยละ 5 ของจำนวนหุ้นที่มีสิทธิออกเสียงทั้งหมดในธนาคาร บริษัทในเครือ
    บริษัทร่วม หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์

-   ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ หรือเป็นผู้มีอำนาจควบคุมของธนาคาร หรือบริษัทในเครือ
    บริษัทร่วม หรือบุคคลที่อาจมีความขัดแย้ง
    โดยต้องไม่มีผลประโยชน์หรือส่วนได้เสียในลักษณะดังกล่าวมาไม่น้อยกว่า 1 ปี

-   ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย
    ไม่ว่าทางตรงหรือทางอ้อมทั้งในด้านการเงินและการบริหารงานของธนาคาร บริษัทในเครือ
    บริษัทร่วม หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

-   ไม่เป็นญาติสนิทกับผู้บริหาร ผู้ถือหุ้นรายใหญ่ของธนาคาร บริษัทในเครือ
    บริษัทร่วมหรือบุคคลที่อาจมีความขัดแย้งและไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ
    ผู้ถือหุ้นรายใหญ่

คณะกรรมการอื่นที่สนับสนุนการบริหารงานและกำกับดูแล

  คณะกรรมการธนาคารได้แต่งตั้งคณะกรรมการตรวจสอบ
  คณะกรรมการบริหารความเสี่ยงและคณะกรรมการสรรหารและกำหนดค่าตอบแทน
  เพื่อช่วยในการกำกับดูแลกิจการของธนาคารโดยรายละเอียดขอบเขต
  อำนาจหน้าที่ตามที่ระบุในหัวข้อ การจัดการโครงสร้างการจัดการ

  รายงานของคณะกรรมการ

  คณะกรรมการธนาคารเป็นผู้รับผิดชอบต่องบการเงินรวมของธนาคารและบริษัทย่อย
  และสารสนเทศทางการเงินที่ปรากฏในรายงานประจำปี
  งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
  โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ และใช้ดุลยพินิจอย่างระมัดระวัง
  และประมาณการที่ดีที่สุดในการจัดทำ
  รวมทั้งการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  คณะกรรมการได้จัดให้มีระบบการควบคุมภายในที่มีประสิทธิผล เพื่อให้มั่นใจได้อย่างมีเหตุผลว่า
  การบันทึกข้อมูลทางบัญชีมีความถูกต้อง ครบถ้วน และเพียงพอที่จะดำรงรักษาไว้ซึ่งทรัพย์สิน
  เพื่อให้ทราบจุดอ่อน เพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

  ในการนี้คณะกรรมการธนาคารได้แต่งตั้งคณะกรรมการตรวจสอบ
  ที่ประกอบด้วยกรรมการอิสระเป็นผู้ดูแลรับผิดชอบเกี่ยวกับคุณภาพของรายงานทางการเงิน
  และระบบการควบคุมภายใน และความเห็นของคณะกรรมการตรวจสอบ
  เกี่ยวกับเรื่องนี้ปรากฎในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

  คณะกรรมการมีความเห็นว่าระบบการควบคุมภายในของธนาคารโดยรวมอยู่ในระดับที่น่าพอใจ
  และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของธนาคารและบริษัทย่อย
  ณ วันที่ 31 ธันวาคม 2548

  การประชุมคณะกรรมการ

  คณะกรรมการธนาคารมีการกำหนดการประชุมล่วงหน้า มีระเบียบวาระการประชุมชัดเจน
  มีส่วนงานเลขานุการ สำนักกรรมการ รับผิดชอบในการจัดประชุม และส่งหนังสือเชิญประชุม
  พร้อมระเบียบวาระการประชุมโดยระบุถึงวัตถุประสงค์ และเหตุผลของแต่ละวาระ ล่วงหน้า 7
  วัน เพื่อให้กรรมการมีเวลาในการพิจารณาข้อมูลอย่างเพียงพอก่อนเข้าร่วมประชุม โดยในปี
  2548 ที่ผ่านมา คณะกรรมการธนาคารมีการประชุมรวม 8 ครั้ง
  ใช้เวลาการประชุมครั้งละประมาณ 3 ชั่วโมง มีการจัดทำรายงานการประชุมเป็นลายลักษณ์อักษร
  และผ่านการรับรองจากคณะกรรมการทุกครั้ง
  พร้อมให้คณะกรรมการและผู้ที่เกี่ยวข้องสามารถตรวจสอบได้

[] การเข้าประชุมของกรรมการและคณะอนุกรรมการในปี 2548

+--------------------------------+----------+----------+---------------+
|                                | จำนวนครั้ง | จ        | ร             |
|                                | การประชุม | ำนวนกรรม | ้อยละการเข้าประ |
|                                |          | การทั้งหมด | ชุมของกรรมการ* |
+--------------------------------+----------+----------+---------------+
| คณะกรรมการบริหารความเสี่ยง        | 6        | 8        | 85            |
+--------------------------------+----------+----------+---------------+
| คณะกรรมการบริหาร                | 15       | 7        | 87            |
+--------------------------------+----------+----------+---------------+
| คณะกรรมการการลงทุน              | 12       | 2        | 100           |
+--------------------------------+----------+----------+---------------+
| คณะกรรมการบริหารสินทรัพย์และหนี้สิน   | 8        | 4        | 97            |
+--------------------------------+----------+----------+---------------+
| คณะกรรมการเทคโนโลยีสารสนเทศ     | 7        | 6        | 95            |
+--------------------------------+----------+----------+---------------+
| คณะกรรมการสินเชื่อ                | 50       | 3        | 94            |
+--------------------------------+----------+----------+---------------+
| คณะอนุกรรมการสินเชื่อพาณิชยกรรม /   | 51       | 4        | 93            |
|                                |          |          |               |
| อุตสาหกรรม                      |          |          |               |
+--------------------------------+----------+----------+---------------+
| คณะอนุกรรมการสินเชื่อรายย่อย        | 12       | 6        | 96            |
+--------------------------------+----------+----------+---------------+
| คณะอนุกรรมการทรัพย์สินรอขาย        | 52       | 3        | 93            |
+--------------------------------+----------+----------+---------------+

* หมายเหตุ: คิดจากร้อยละการเข้าประชุมของกรรมการแต่ละท่านเฉลี่ยทั้งคณะ

  ความขัดแย้งทางผลประโยชน์

  เพื่อป้องกันความขัดแย้งทางผลประโยชน์
  คณะกรรมการธนาคารได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
  โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษรเป็นการ
  กำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
  ตามมาตรา 59 แห่ง พ.ร.บ.หลักทรัพย์และตลาดหลักทรัพย์ พ.ศ. 2535
  การกำหนดให้กรรมการที่มีส่วนเกี่ยวข้องงดออกเสียงในการลงมติในรายการที่อาจมีความขัดแย้งทางผลประโยชน์

  นอกจากนี้ในประเด็นที่เกี่ยวกับรายการที่เกี่ยวโยงกันในส่วนของธุรกรรมธนาคาร
  ธนาคารมีหลักเกณฑ์ปฏิบัติดังนี้
  กรรมการหรือผู้บริหารที่เกี่ยวข้องจะไม่เข้าร่วมประชุมเพื่อการอนุมัติ มติที่ประชุมต้องเป็นเอกฉันท์
  เงื่อนไขและราคาต้องเป็นปกติที่ใช้กับลูกค้าโดยทั่วไป และจัดเก็บเอกสารให้สามารถตรวจสอบได้
  โดยธนาคารเปิดเผยรายละเอียดมูลค่ารายการและคู่สัญญาไว้ในรายงานประจำปี
  และและแบบแสดงรายการประจำปี 56-1 แล้ว

-   ด้านระบบการควบคุมและตรวจสอบภายใน

  ธนาคารได้ให้ความสำคัญต่อระบบการควบคุมภายในทั้งในระดับบริหาร
  และปฏิบัติงานที่มีประสิทธิภาพ มีการกำหนดอำนาจหน้าที่ในการดำเนินการของผู้ปฏิบัติงาน
  ผู้บริหาร ไว้เป็นลายลักษณ์อักษรอย่างชัดเจน มีการควบคุมการใช้ทรัพย์สินให้เกิดประโยชน์
  มีการแบ่งแยกหน้าที่ผู้ปฏิบัติงาน ผู้ควบคุม ผู้อนุมัติออกจากกัน เพื่อให้เกิดการถ่วงดุล
  และตรวจสอบระหว่างกันอย่างเหมาะสม
  รายงานทางการเงินมีระบบการควบคุมและรายงานเสนอผู้บริหารสายงานที่รับผิดชอบ

  ธนาคารมีสำนักตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินสำคัญของธนาคาร
  ได้ดำเนินการตามแนวทางที่กำหนดและมีประสิทธิภาพ
  รวมถึงการตรวจสอบให้มีการปฏิบัติตามกฎหมายและข้อกำหนดที่เกี่ยวข้องกับธนาคาร
  และเพื่อให้หน่วยงานตรวจสอบภายในมีความอิสระ
  สามารถทำหน้าที่ตรวจสอบและถ่วงดุลได้อย่างเต็มที่
  คณะกรรมการจึงกำหนดให้สำนักตรวจสอบภายในรายงานผลการตรวจสอบโดยตรงต่อคณะกรรมการตรวจสอบ
  และคณะกรรมการธนาคาร

  คณะกรรมการได้ให้ความสำคัญเกี่ยวกับการบริหารความเสี่ยง
  โดยมีคณะกรรมการบริหารความเสี่ยงและสายงานบริหารความเสี่ยง
  มีการกำหนดมาตรการป้องกันและจัดการความเสี่ยง
  มีการกำกับดูแลการปฏิบัติตามกฎหมายและข้อกำหนดที่เกี่ยวข้อง
  และมีการจัดทำรายงานที่เกี่ยวข้องอย่างเหมาะสม

  นอกจากนี้คณะกรรมการธนาคารยังได้จัดทำแบบประเมินความเพียงพอของระบบการควบคุมภายในเพื่อให้กรรมการทุกท่านได้พิจารณาทบทวนระบบการควบคุมภายในของธนาคารว่ามีความถูกต้องรัดกุมตามแนวทางที่กำหนดทุกปี
  โดยสำนักตรวจสอบภายในเป็นผู้รวบรวมและสรุปผล

-   ด้านการเปิดเผยข้อมูลและความโปร่งใส

  ความสัมพันธ์กับผู้ลงทุน

  คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
  และทั่วถึงทั้งรายงานข้อมูลทางการเงิน และข้อมูลทั่วไป
  ตลอดจนข้อมูลสำคัญที่มีผลกระทบต่อราคาหลักทรัพย์ของธนาคาร
  โดยได้เผยแพร่ข้อมูลข่าวสารต่างๆ ดังกล่าว เพื่อให้ผู้ลงทุนและผู้ที่เกี่ยวข้องได้รับทราบ
  ทั้งโดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์
  และเว็บไซต์ของธนาคารพร้อมทั้งได้จัดตั้งหน่วยงานนักลงทุนสัมพันธ์ (Investor Relations)
  เพื่อให้บริการข้อมูลและข่าวสารกิจกรรมต่างๆ ของธนาคาร กับผู้ลงทุน ผู้ถือหุ้น นักวิเคราะห์
  และประชาชนทั่วไป ทั้งนี้ผู้ลงทุนสามารถติดต่อหน่วยงานดังกล่าวได้ที่ โทร. 0-2680-3160-1
  หรือที่เว็บไซต์: www.kiatnakin.co.th หรือที่ e-mail address :
  investor_relation@kiatnakin.co.th
  นอกจากนั้นธนาคารยังจัดให้มีการประชุมพบปะนักวิเคราะห์หลักทรัพย์เพื่อเผยแพร่ข้อมูลของธนาคารโดยตรงอย่างต่อเนื่อง
  รวมถึงการร่วมมือกับสมาคมนักวิเคราะห์หลักทรัพย์จัดการประชุมดังกล่าวเป็นประจำด้วย โดยในปี
  2548 ที่ผ่านไปธนาคารได้จัดให้มีการประชุมพบปะนักวิเคราะห์ในประเทศจำนวน 3 ครั้ง
  มีการจัดให้นักวิเคราะห์/นักลงทุนพบผู้บริหารธนาคารโดยตรง 68 ครั้ง
  นอกจากนั้นธนาคารยังจัดให้มีการพบปะนักลงทุนต่างประเทศ 6 ครั้ง โดยจัดในต่างประเทศ 5
  ครั้ง

-   ด้านจริยธรรมธุรกิจ

  ธนาคารมีประกาศจริยธรรมทางวิชาชีพ เพื่อเป็นแนวทางการปฏิบัติที่ดี
  รวมถึงการออกข้อพึงปฏิบัติเกี่ยวกับจริยธรรมทางวิชาชีพของผู้บริหาร
  เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของธนาคารด้วยความซื่อสัตย์
  สุจริต และเที่ยงธรรม ทั้งการปฏิบัติต่อธนาคารและผู้มีส่วนได้เสียทุกกลุ่ม
  ธนาคารได้ติดต่อสื่อสารกับพนักงาน และติดตามการปฏิบัติตามแนวทางดังกล่าวเป็นประจำ
  รวมถึงการจัดสัมมนาเพื่อให้เกิดความรู้
  ความเข้าใจร่วมกันในผู้บริหารและพนักงานเกี่ยวกับจริยธรรมธุรกิจอย่างสม่ำเสมอ

  9.5 นโยบายและวิธีการดูแลผู้บริหารในการใช้ข้อมูลภายใน

  เพื่อป้องกันการแสวงหาประโยชน์จากการใช้ข้อมูลภายในที่ยังไม่ได้เปิดเผยต่อ สาธารณ

ชน ธนาคารกำหนดให้กรรมการ
และผู้บริหารของธนาคารจัดทำรายงานการถือหลักทรัพย์ของธนาคารโดยรวมของคู่สมรสและบุตรที่ยังไม่บรรลุนิติภาวะ
และบุคคลที่เกี่ยวข้องกับกรรมการ และ/หรือ ผู้บริหารธนาคารภายใน 3
วันทำการนับจากวันที่มีรายการซื้อขาย และมีข้อกำหนดเรื่องความซื่อสัตย์สุจริต
โดยได้กำหนดห้ามกรรมการและพนักงานของธนาคารทุกคน อาศัยอำนาจหน้าที่
หรือโอกาสในการทำงาน เพื่อแสวงหาประโยชน์ใดๆ อันขัดต่อจริยธรรม จรรยาบรรณ
และวิชาชีพของตน ระเบียบประเพณีในการทำงาน หรือผลประโยชน์ของธนาคาร

  สำนักตรวจสอบภายใน มีการสอบทานการปฏิบัติในเรื่องการใช้ข้อมูลภายใน
  และการปฏิบัติตามข้อกำหนดเกี่ยวกับจริยธรรมทางวิชาชีพ ซึ่งหากพบผู้ใดฝ่าฝืน
  หรือกระทำความผิดจะนำเสนอคณะกรรมการตรวจสอบ และคณะกรรมการธนาคาร
  เพื่อพิจารณาความผิดตามระเบียบของธนาคาร การควบคุมภายใน

6.  การควบคุมภายใน

  ธนาคารมีการประเมินระบบควบคุมภายในตามหลักการกำกับดูแลที่ดี โดยคำนึงถึงปัจจัย

สำคัญ 5 ประการ ดังนี้

-   สภาพแวดล้อมของการควบคุมที่ดี (Control Environment)

  ธนาคารส่งเสริมให้ทุกคนในธนาคาร
  ตระหนักถึงความจำเป็นของระบบการควบคุมภายในโดยการกำหนดภารกิจ
  และเป้าหมายที่ชัดเจนวัดผลได้ เพื่อเป็นแนวทางให้พนักงานปฏิบัติ
  มีนโยบายและระเบียบปฏิบัติที่เป็นลายลักษณ์อักษร ให้ความสำคัญต่อความซื่อสัตย์สุจริต
  และจริยธรรมในการดำเนินธุรกิจ รวมทั้งมีการจัดโครงสร้างองค์กรอย่างเหมาะสม

-   กระบวนการประเมินความเสี่ยงที่เหมาะสม (Risk Assessment)

  ธนาคารได้มีการประเมินปัจจัยความเสี่ยงต่างๆ ทั้งปัจจัยภายนอกและภายใน
  มีคณะกรรมการบริหารความเสี่ยงและฝ่ายบริหารความเสี่ยง
  เพื่อกำกับดูแลการบริหารความเสี่ยงด้านต่างๆของธนาคาร

-   กิจกรรมควบคุมที่ดี (Control Activities)

  ธนาคารมีการกำหนดอำนาจ และระดับการอนุมัติรายการที่ชัดเจน
  มีการกำหนดวิธีการป้องกันและการค้นหาการสูญหายของทรัพย์สิน รวมทั้งการกระทำทุจริต เช่น
  มีการตรวจนับทรัพย์สิน มีการแบ่งแยกหน้าที่ เป็นต้น
  มีการตรวจสอบเพื่อให้แน่ใจว่ามีการปฏิบัติตามกฎหมายและข้อบังคับที่เกี่ยวข้อง

-   ระบบสารสนเทศและการสื่อสารข้อมูลที่ดี (Information and Communication)

  ธนาคารจัดให้มีข้อมูลที่ทันเหตุการณ์เพียงพอต่อการตัดสินใจ
  และจัดเก็บเป็นหมวดหมู่ครบถ้วนอยู่ในรูปแบบที่เข้าใจง่าย มีการสื่อสารภายในองค์กรอย่างทั่วถึง
  ชัดเจน

-   ระบบการติดตามและการประเมินผลที่ดี (Monitoring and Evaluation)

  ธนาคารมีกระบวนการในการติดตาม
  และการประเมินผลเพื่อให้เกิดความมั่นใจว่าระบบการควบคุมภายในยังดำเนินอยู่อย่างต่อเนื่อง
  ได้รับการปรับปรุงแก้ไขให้สอดคล้องกับสถานการณ์ที่เปลี่ยนแปลงไป และข้อบกพร่องต่างๆ
  ได้รับการแก้ไขอย่างทันท่วงที

6.  นโยบายการจ่ายเงินปันผล

ธนาคารมีนโยบายจ่ายเงินปันผลในอัตราไม่เกินกว่าร้อยละ60 ของกำไรสุทธิในแต่ละปี
ขณะที่บริษัทย่อยมีนโยบายการจ่ายเงินปันผลตามมติของคณะกรรมการธนาคารที่เห็นว่ามีกำไรพอและสมควรที่จะจ่าย
ซึ่งไม่ได้กำหนดอัตราจ่ายเงินปันผลไว้

7.  นโยบายด้านบุคลากร

  ทรัพยากรบุคคลเป็นส่วนหนึ่งในปัจจัยหลักที่ส่งเสริมให้องค์กรประสบความสำเร็จ ธนาคาร

ตระหนักถึงคุณค่าและความสำคัญของทรัพยากรบุคคลเป็นอย่างยิ่ง
การดำรงไว้ซึ่งทรัพยากรบุคคลอันมีคุณค่านั้น
ธนาคารมีความมุ่งมั่นและยึดมั่นในวิสัยทัศน์และพันธกิจในการบริหารทรัพยากรบุคคล ดังนี้

วิสัยทัศน์ฝ่ายบริหารงานบุคคล

“มุ่งสร้างและพัฒนาทรัพยากรมนุษย์ (Human Capital) ให้มีความสามารถ (Competency)
รองรับการขยายตัวของธนาคารและสร้างระบบงานบริหารงานบุคคล ให้ได้มาตรฐานสากล
เพื่อนำธนาคารฯ สู่ การเป็นองค์กรที่กลุ่มเป้าหมายต้องการร่วมงานด้วย Employer of Choice”

พันธกิจฝ่ายบริหารงานบุคคล

-   บริหารและพัฒนาบุคลากรให้มีความสามารถ (Competency) สอดคล้องกับธุรกิจ

-   พัฒนาโครงสร้าง ระบบบริหารงาน และปรับบทบาทงานบริหารงานบุคคลให้สามารถสนับสนุน
    และร่วม พัฒนาธุรกิจให้บรรลุเป้าหมายของธนาคาร

  เพื่อให้บรรลุตามวิสัยทัศน์และพันธกิจดังกล่าว ธนาคารฯ
  ได้ดำเนินกลยุทธ์การบริหารทรัพยากรบุคคลดังนี้

-   การสรรหาและรักษาบุคลากรที่มีความรู้ความสามารถ (Attract and Retain)

-   การบริหารค่าตอบแทนตามผลงาน (Performance Base Reward)

-   การบริหารกลุ่มพนักงานศักยภาพ (Talent Pool Management)

-   เป็นที่ปรึกษาทางด้านการบริหารบุคลากร (Professional HR Consultant)

สำหรับโครงการฝึกอบรมและพัฒนาเพื่อเพิ่มพูนทักษะและศักยภาพของบุคลากรในปี 2548 ที่ผ่านมา
ธนาคารได้จัดอบรมและสัมมนาต่างๆ ทั้งหลักสูตรบังคับ หลักสูตรเฉพาะด้าน หลักสูตรการจัดการ
และหลักสูตรที่เป็นเรื่องเร่งด่วนทันเหตุการณ์ ในหลายหลักสูตรที่สำคัญเช่น การบริหารความเสี่ยง
ความรู้เรื่องกฎหมายเกี่ยวกับการดำเนินธุรกิจธนาคาร กฎหมายป้องกันการฟอกเงิน
การบริหารโครงการ รวมทั้งหลักสูตรการเพิ่มประสิทธิภาพผลงาน Tango, Scotwork
Negotiation skill หลักสูตร New Business & HR Management Paradigm ฯลฯ
นอกจากนั้นธนาคารฯ ยังส่งเสริมให้เกิดบรรยากาศในการเรียนรู้ร่วมกัน (Knowledge Sharing)
และถ่ายทอดความรู้ความเชี่ยวชาญของบุคลากรให้อยู่คู่กับองค์กร
ด้วยการจัดให้มีระบบข้อมูลกลางที่เป็นแหล่งรวบรวมความรู้ที่จะทำให้บุคลากรสามารถสื่อสาร /
ถ่ายทอดความรู้ระหว่างกันได้ รวมถึงการจัดให้มีโครงการ Wisdom Hour
เพื่อให้พนักงานมีการแลกเปลี่ยนประสบการณ์การทำงาน/ข้อผิดพลาด อย่างต่อเนื่อง

ในปี 2549 นี้ ธนาคารมีแผนที่จะเพิ่มประสิทธิภาพการบริหารและพัฒนาทรัพยากรบุคคล
โดยจัดทำโครงการดังต่อไปนี้

-   ระบบ HRIS เข้ามาช่วยในการจัดฐานข้อมูลพนักงานและเพิ่มประสิทธิภาพในการให้บริการ

-   KK Knowledge Society เพื่อส่งเสริมบรรยากาศการเรียนรู้ร่วมกัน
    และเป็นแหล่งความรู้ที่รวบรวมทั้งหนังสือเพื่อการพัฒนาการทำงานและคุณภาพชีวิต
    วารสารทางวิชาการ นิตยสาร และ หนังสือพิมพ์ เพื่อส่งเสริมแนวคิดการทำงาน Work /
    Life Balance

-   โครงการส่งเสริมและสนับสนุนพนักงานที่มีศักยภาพสูง (Talent Management)

-   Voice to U…Campaign เพื่อปลูกฝังวัฒนธรรมการทำงานตามค่านิยมของธนาคารฯ

ในปัจจุบันธนาคารและบริษัทย่อย มีพนักงานรวมเท่ากับ 1,465 คน
ในส่วนของธนาคารเกียรติ-นาคิน จำกัด (มหาชน) มีพนักงานประจำ 848 คน
และพนักงานสัญญาจ้างจำนวน 206 คน รวมทั้งสิ้น 1,054 คน
แยกเป็นพนักงานที่ประจำอยู่ส่วนกลาง จำนวน 432 คน และประจำอยู่ในส่วนภูมิภาค จำนวน 416
คน จากพนักงานทั้งหมด สามารถแบ่งเป็นสายงานหลักๆ ได้ 5 สาย ได้แก่ สินเชื่อพาณิชกรรม/
อุตสาหกรรม, สินเชื่อเพื่อพัฒนาโครงการที่อยู่อาศัย, สินเชื่อรายย่อย, บริหารการเงินและเงินฝาก
และบริหารกลาง ณ วันที่ 31 ธันวาคม 2548 พนักงานของธนาคารเกียรตินาคิน จำกัด (มหาชน)
(ตามงบการเงินรวม) ได้ผลตอบแทนในรูปค่าใช้จ่ายพนักงานรวมเป็นเงินทั้งสิ้น 680 ล้านบาท
หรือเท่ากับ 56.6 ล้านบาทต่อเดือน ซึ่งผลตอบแทนได้รวมถึง เงินเดือน โบนัส
เงินสมทบกองทุนสำรองเลี้ยงชีพ และสวัสดิการพนักงานทั่วไป เช่น การรักษาพยาบาล
การสันทนาการ และเครื่องแบบพนักงาน เป็นต้น และในระยะเวลา 3 ปีที่ผ่านมา
ธนาคารไม่เคยมีข้อพิพาทด้านแรงงานที่สำคัญแต่อย่างใด